Kada ste poslednji put rukom napisali poruku?
Verovatno davno.
[Način na koji radimo]
Tehnologija je promenila način komunikacije.
Šaljemo mejlove umesto pisama,
koristimo poruke umesto poziva.
Naručujemo hranu umesto da kuvamo u svojim kuhinjama.
Sve u ime efikasnosti.
Ali evo u čemu je stvar.
Tehnologija je olakšala komunikaciju.
Ali nije olakšala povezivanje
sa drugim ljudima.
Otkrio sam da je tajna povezivanja
u ovom visokotehnološkom, ubrzanom svetu u kojem živimo,
u obavljanju malih stvari na stari način.
Napišite pismo.
Napisao sam na hiljade poruka rukom.
Zahvalnice ljudima za savet, zahvalnice za intervju.
Ulažete dodatni napor da pokažete drugima da vam je stalo
i da ste voljni da se potrudite.
Savet za pisanje zahvalnica je da osobi kojoj pišete jasno objasnite
uticaj koji je imala na vaš život.
Pomenite nešto određeno.
Kao: „Hvala ti za savet.
Zbog tvog saveta sada radim to i to.“
Ljudi vole da imaju uticaja.
Ako možete nekome da pokažete da su zaista imali uticaja
na vaš sadašnji život, život kakav želite da živite,
to može biti značajno.
Uzmite telefon i nazovite.
Zaposlili smo na hiljade radnika.
Lično sam zvao svakog pojedinačno
da im poželim dobrodošlicu u porodicu Compass.
Mogu da postavim očekivanja o tome kakva želim da bude kompanija.
Ljudi se trude na sve načine
da ljudima pruže osećaj pripadnosti.
A ponekad zovem ljude i njihovog poslednjeg radnog dana.
Ponekad su ljudi otvoreniji kada odlaze
nego što su ikada bili dok su još radili u firmi.
To je odlična prilika da čujem mišljenje
koje inače nije lako čuti.
Kada ste van kancelarije, postavljajte zanimljiva i smislena pitanja.
Kada putujem širom zemlje,
svake večeri večeram sa ljudima iz firme.
Volim da pitam, na primer: „Šta te motiviše?
Da li se ove nedelje desilo nešto što ti je mnogo značilo?“
Kada se svi za stolom
zaista otvore i spremni su za razgovor,
atmosfera postaje drugačija.
Kada se ljudi vrate na posao,
vide jedni druge i poznaju se na dublji način.
Odgovarajte iskreno.
Znate onaj osećaj kad uđete u lift
i neko pita kakav vam je bio vikend?
Mogao je biti najbolji do sada, mogli ste upoznati ljubav svog života,
a vi ćete reći: „Dobar, a tvoj?“
Ako želite da se povežete s ljudima, morate biti otvoreni.
Nisam uvek baš dobar u tome, pretpostavljam da većina nije.
Ali zato se otvorenost tako ističe,
jer većina ljudi nije otvorena.
Uključite kameru.
Uvek bih preporučio video-poziv umesto telefonskog poziva.
Jer tada možete da vidite pravu ličnost.
Kada ste pred kamerom, prisiljeni ste da budete prisutni.
Kao mehanizam prisile da budete u trenutku.
Niko ne uspeva sam.
Što više vremena posvetite
da razvijete iskrene, autentične odnose,
više šanse ćete imati da ostvarite svoje snove.
Moći ćete mnogo da rizikujete i znate da imate mrežu ljudi
koji navijaju za vas i podržavaju vas.